1984 को लेकर सैम पित्रोदा ने जो कुछ भी कहा उस पर उनको शर्म आनी चाहिए : राहुल गांधी  
कांग्रेस अध्यक्ष राहुल गांधी पंजाब में
1984 पर सैम पित्रोदा के बयान को गलत ठहराया
कहा- पित्रोदा माफी मांगे
Congress President Rahul Gandhi in Fatehgarh Sahib, Punjab: What Sam Pitroda said about 1984 is absolutely wrong and he should apologise to the nation for it. I told him this over the phone, I told him what he said was wrong, he should be ashamed and apologise publicly. pic.twitter.com/ORnksuSvRM

हालांकि तब तक पित्रोदा और कांग्रेस बीजेपी के निशाने पर आ चुकी थी. केन्द्रीय मंत्री प्रकाश जावड़ेकर ने कहा कि पित्रोदा की टिप्पणियां "हैरान" करने वाली हैं और किसी को भी इसकी उम्मीद नहीं थी. जावड़ेकर ने कहा, "उन्होंने (पित्रोदा) कहा कि 1984 में नरसंहार हुआ. तो क्या? देश को यह पूरी तरह से अस्वीकार्य है और हम इसे बर्दाशत नहीं कर सकते." बीजेपी नेता ने कांग्रेस पर लोगों की भावनाओं से खेलने का आरोप लगाया. जावड़ेकर ने कहा, "पित्रोदा राजीव गांधी के साथी और राहुल गांधी के गुरु हैं. अगर गुरु ऐसा है तो 'चेला' कैसा होगा? कांग्रेस यही कर रही है. पूरी तरह से जनता की भावनाओं के प्रति असंवेदनशील." बीजेपी ने नेता संबित पात्रा ने कहा कि 'यह मामला 1984 दंगे से जुड़ा हुआ है. कल राजीव गांधी और राहुल गांधी  के राजनीतिक गुरु सैम पित्रोदा के बयान की हम निंदा करते हैं ...वो दंगा नहीं था बल्कि वह नरसंहार था जिसे भुलाया नहीं जा सकता है. उस वक्त कांग्रेस के नेताओं ने वोटर लिस्ट से, स्कूल की लिस्ट से सिखों का चयन किया. उसके बाद उस वक्त नरसंहार हुआ था. कांग्रेस पार्टी ने कल यह बयान देकर जो काम किया है, इस मामले में  सैम पित्रोदा को पार्टी से निकालकर सोनिया गांधी और राहुल गांधी को माफी मांगनी चाहिए.'
फिलहाल पित्रोदा के बयान के अब राहुल गांधी डैमेज कंट्रोल में लगे हैं. पंजाब में पार्टी को नुकसान न हो जाए इसलिए राहुल गांधी रैली में पित्रोदा के बयान को गलत बता रहे हैं.